
Ministru kabineta noteikumi Nr. 10
Rīgā 2025. gada 7. janvārī (prot. Nr. 1 23. §)
Grozījumi Ministru kabineta 2019. gada 21. maija noteikumos Nr. 205 "Aitu pārraudzības un snieguma pārbaudes kārtība"
Izdoti saskaņā ar Dzīvnieku audzēšanas
un ciltsdarba likuma 13. panta pirmo daļu
· Izdarīt Ministru kabineta 2019. gada 21. maija noteikumos Nr. 205 "Aitu pārraudzības un snieguma pārbaudes kārtība" (Latvijas Vēstnesis, 2019, 102. nr.) šādus grozījumus:
· 1. Izteikt 3. punktu šādā redakcijā:
· "3. Pārraudzības un snieguma pārbaudes datus reģistrē Lauku atbalsta dienesta (turpmāk – dienests) tīmekļvietnē ciltsdarba, snieguma pārbaudes un pārraudzības informācijas datubāzē (turpmāk – datubāze)."
· 2. Izteikt 4. punktu šādā redakcijā:
· "4. Dienests nodrošina:
· 4.1. autorizētu pieeju datubāzei atbilstoši normatīvajiem aktiem par fizisko personu datu apstrādi:
· 4.1.1. aitu ganāmpulka īpašniekam (turpmāk – ganāmpulka īpašnieks);
· 4.1.2. personai, kura ir saņēmusi sertifikātu vai apliecību aitu pārraudzībai (turpmāk – pārraugs) vai sertifikātu aitu vērtēšanai (turpmāk – vērtētājs) atbilstoši normatīvajiem aktiem par prasībām personām, kas nodarbojas ar lauksaimniecības dzīvnieku vērtēšanu, snieguma pārbaudi un pārraudzību, mākslīgo apsēklošanu, fertilizāciju in vitro un embriju pārnešanu;
· 4.1.3. šķirnes lauksaimniecības dzīvnieku audzētāju biedrībai, kas atzīta saskaņā ar normatīvajiem aktiem par šķirnes lauksaimniecības dzīvnieku audzētāju biedrības un krustojuma cūku audzētāju organizācijas atzīšanas kārtību, kā arī audzēšanas programmas apstiprināšanas kārtību;
· 4.2. iespēju pārraudzības un snieguma pārbaudes kontroles lapas (turpmāk – kontroles lapas) lejupielādēt no savas tīmekļvietnes."
· 3. Izteikt 5. punktu šādā redakcijā:
· "5. Dienests katru gadu līdz 1. martam sagatavo pārraudzības un snieguma pārbaudes datu kopsavilkumu par iepriekšējo gadu un ievieto to savā tīmekļvietnē."
· 4. Izteikt 8.2. apakšpunktu šādā redakcijā:
· "8.2. paziņo dienestam par pārraudzības uzsākšanu, norādot ganāmpulka un novietnes reģistrācijas numuru, pārraudzības datu iegūšanas metodi un pārrauga sertifikāta vai apliecības numuru."
· 5. Izteikt 9. punktu šādā redakcijā:
· "9. Dienests jēru kontroles lapā ietver šādu informāciju:
· 9.1. ganāmpulka īpašnieku (fiziskās personas vārdu un uzvārdu vai juridiskās personas nosaukumu) un adresi;
· 9.2. ganāmpulka un novietnes reģistrācijas numuru;
· 9.3. dzīvnieku izmantošanas grupu;
· 9.4. kontroles lapas izdrukas datumu un atbilstošo datu ieguves termiņu;
· 9.5. pārraudzības datu iegūšanas metodi;
· 9.6. pārrauga sertifikāta vai apliecības numuru;
· 9.7. dzīvnieka identifikācijas numuru."
· 6. Izteikt 11. punktu šādā redakcijā:
· "11. Pārraugs jēru kontroles lapā norāda aizpildīšanas datumu un 20 dienu laikā pēc aizpildīšanas nosūta to dienestam. Dienests triju dienu laikā pēc jēru kontroles lapas saņemšanas pārraudzības datus reģistrē datubāzē."
· 7. Izteikt 12. punktu šādā redakcijā:
· "12. Dienests uzskaita pārraudzības datus un apstrādā tos:
· 12.1. aprēķina vidējo jēra dzīvmasas pieaugumu diennaktī (gramos);
· 12.2. koriģē datubāzē jēra dzīvmasu 70 dienu vecumā;
· 12.3. aprēķina aitu māšu produktivitātes rādītājus;
· 12.4. aprēķina teķu produktivitātes rādītājus."
· 8. Izteikt 15. punktu šādā redakcijā:
· "15. Vērtētājs jēru kontroles lapā norāda sava sertifikāta numuru un aizpildīšanas datumu un 20 dienu laikā pēc aizpildīšanas nosūta to dienestam. Dienests triju dienu laikā pēc kontroles lapas saņemšanas snieguma pārbaudes datus reģistrē datubāzē."
· 9. Izteikt 16. punktu šādā redakcijā:
· "16. Dienests vaislai audzējamo aitu kontroles lapā ietver šādu informāciju:
· 16.1. ganāmpulka īpašnieku (fiziskās personas vārdu un uzvārdu vai juridiskās personas nosaukumu) un adresi;
· 16.2. ganāmpulka un novietnes reģistrācijas numuru;
· 16.3. kontroles lapas izdrukas datumu un atbilstošo datu ieguves termiņu;
· 16.4. vērtētāja sertifikāta numuru;
· 16.5. dzīvnieka identifikācijas numuru."
· 10. Izteikt 17. punktu šādā redakcijā:
· "17. Vērtētājs vaislai audzējamo aitu kontroles lapā norāda aizpildīšanas datumu un 20 dienu laikā pēc aizpildīšanas nosūta to dienestam. Dienests triju dienu laikā pēc kontroles lapas saņemšanas snieguma pārbaudes datus reģistrē datubāzē."

